open-index/open-wikipedia-markdown huggingface dataset:
Vapaudenpatsas (Rauma)

**Vapaudenpatsas** (Rauman vapaudenpatsas, Vapaussodan muistomerkki) on  kuvanveistäjä Arvi Tynyksen vuonna 1937 tekemä valkoisten muistomerkki Raumalla Tarvosaarenpuistossa. Patsas on alun perin suojeluskuntataloksi neljä vuotta aiemmin rakennetun Raumanlinnan vierellä.

Kivipaaden päällä on vapautta symboloiva latinalaispurjein varustettu laiva.
Eteläfasadissa on Rauman vaakuna ja teksti:
:"Kautta kallehimpain
::uhriemme
:vapaa olkoon
::isiemme maa"
Muistomerkin pohjoissivulla on vuosiluku 1918 ja 17 raumalaisen valkoisten puolella taistelleen nimet.
Länsisivussa on reliefi polvistuvasta itkevästä naisesta, ja itäfasadissa on kuvattuna miekka ja kypärä.
Tämän kivenhakkaaja Kaarlo Reunasen Vehmaan graniitista hakkaaman monumentin lahjoittivat 16.5.1937 Rauman kaupungille Aina ja John Nurminen.

## Katso myös
*Luettelo valkoisten muistomerkeistä Suomessa

## Lähteet
Vapaussodan muistomerkki

**Vapaussodan muistomerkki** voi tarkoittaa seuraavia muistomerkkejä:
* Vapaudenpatsas Heinolassa
* Vapaudenpatsas Raumalla
Ženské listy

**Ženské listy** oli tšekinkielinen aikakauslehti, jota julkaistiin Prahassa vuosina 1873–1926. Lehti keskittyi naisasialiikkeelle tärkeisiin kysymyksiin.

## Historia
Ženské listyn perustettiin ensimmäistä kertaa osana Květy -lehteä. Se joutui kuitenkin nopeasti taloudellisiin vaikeuksiin, ja lehti perustettiin uudestaan itsenäisenä lehtenä vuonna 1873. Vuonna 1874 Naisten teollisuusliitto otti lehden julkaisun vastuulleen, jolloin sen päätoimittajaksi nousi Eliška Krásnohorská. Krásnohorská oli mukana lehden julkaisemisessa lähes sen koko olemassaolon ajan.

Ilmestymishistoriansa alkupuolella Ženské listy keskittyi tšekkiläisten naisten asioihin, ja pyrki edistämään erityisesti emansipaatiota, naisten koulutusmahdollisuuksia sekä yhdistystoimintaa. Lehti korosti tšekkiläistä isänmaallisuutta jo tällöin. Lehdessä ilmestyi myös fiktiota, vaikka sitä ei lehden perustamisasiakirjassa sallittu.

1870- ja 1880-luvuilla Ženské listystä muodostui tavallista naistenlehteä suositumpi aikakauslehti, kun Krásnohorskán vaikutuksessa siinä alettiin julkaista laajaa huomiota saaneita kirjallisuusarvioita. 1890-luvulle tultaessa lehti keskittyi edistämään erityisesti naisten koulutusmahdollisuuksia. 

Ženské listyn uudeksi päätoimittajaksi Krásnohorskán tilalle nousi vuonna 1912 Jindřiška Flajšhansová, joka toimi samaan aikaan myös Naisten teollisuusliiton puheenjohtajana. Näihin aikoihin lehti kärsi talousvaikeuksista, mutta sen saavuttaman historiallisen aseman myötä sen julkaisua päätettiin jatkaa. 1920-luvulla Ženské listy vaihtoi julkaisijaa useampaan kertaan, kunnes se vuonna 1926 lakkautettiin. Viimeisinä vuosina sen julkaiseminen oli käytännössä kunnianosoitus vielä elossa olleelle Krásnohorskálle.

## Lähteet
* 
### Viitteet

## Aiheesta muualla

*Ženské listy Tšekin kansalliskirjaston sivuilla
Koppi (täsmennyssivu)

**Koppi** voi tarkoittaa ainakin seuraavia asioita:

* koppi, pieni suljettu tila, huone tai rakennus (esim. pukukoppi)
* koppi, pallon tai esineen kiinniottaminen
* koppi, arkikielessä käytetty nimitys asunnolle
* Koppi, sukunimenä:
** Pirjo Koppi (s. 1975), suomalainen floristimestari.
Flanderin ympäriajo 2024

**Flanderin ympäriajo 2024** oli järjestyksessään 108. miesten ja 21. naisten maantiepyöräilyn Flanderin ympäriajo. Se käytiin 31. maaliskuuta 2024.

## Miesten kilpailu

Miesten kilpailu käytiin 270,8 kilometrin reitillä Antwerpenistä Oudenaardeen. Mathieu van der Poel voitti kilpailun karattuaan kärkiryhmästä mukulakivinousussa 45 kilometriä ennen maalia. Hän voitti kilpailun yli minuutin erolla toiseksi tulleeseen Luca Mozzatoon, joka oli nopein seuraavan ryhmän loppukirissä. Kolmantena maaliviivan ylittänyt Michael Matthews pudotettiin lopputuloksissa 11:nneksi, koska hänen katsottiin muuttaneen ajolinjaansa loppukirin aikana. Nils Politt nousi näin kolmanneksi. Van der Poelista tuli ensimmäinen pyöräilijä, joka on sijoittunut Flanderin ympäriajossa kolmen parhaan joukkoon viitenä peräkkäisenä vuonna.

### Miesten tulokset

### Osallistuneet joukkueeet

## Naisten kilpailu

Naisten kilpailussa Oudenaarde toimi sekä lähtö- että maalipaikkana. Kilpailureitin pituus oli 163&nbsp;kilometriä. Elisa Longo Borghini voitti kilpailun kukistettuaan kolmen ajajan loppukirissä Katarzyna Niewiadoman ja Shirin van Anrooij'n. Tämä oli hänen toinen Flanderin ympäriajon voittonsa.

### Naisten tulokset

### Osallistuneet joukkueet

## Lähteet
Palaun yleisvaalit 2024

**Palaun vuoden 2024 yleisvaalit** järjestettiin 5. marraskuuta ja niissä valittiin sekä maan presidentti ja kaksikamarisen kongressin edustajat.

## Tausta ja äänioikeus
Pesidentti valitaan suoralla kansanvaalilla, jossa presidentiksi valittavan henkilön tulee voittaa absoluuttisella enemmistöllä. Vaaleissa järjestetään kaksi kierrosta. Edustajainhuoneen 16 edustajaa valitaan enemmistövaalitavalla yhden edustajan vaalipiireistä. Senaatin 13 edustajaa valitaan ns. blokkivaalitavalla: äänestäjällä on käytössään yhtä monta ehdokasta kuin paikkojakin on jaossa (13) ja koko maa toimii yhtenä vaalipiirinä. Eniten ääniä saaneet ehdokkaat tulevat valituiksi. Parlamenttiedustajien ja presidentin virkakausien pituus on neljä vuotta. 

Äänioikeus vaaleissa on sellaisilla henkilöillä, jotka ovat vähintään 18-vuotiaita Palaun kansalaisia, jotka ovat asuneet maassa riittävän kauan eivätkä ole erikseen menettäneet äänioikeuttaan esim. vankeusrangaistuksen takia.

Vaalikampanjan aikana keskeisiä teemoja olivat elinkustannusten nousu, Kiinan väitetyt sekaantumisyritykset ja Yhdysvaltojen asevoimien ympäristövaikutukset.

## Presidentivaalit
Presidentinvaaleissa ehdokkaita oli kaksi:

* Surangel Whipps Jr. (istuva presidentti)
* Thomas Remengesau Jr. (presidentti 2001–2009; 2013–2021)

Vaalien tulokset olivat seuraavanlaiset:

## Parlamenttivaalit
Kaikki valituiksi tulleet edustajat niin senaatissa kuin edustajainhuoneessakin olivat sitoutumattomia ehdokkaita.

## Jälkipyykki
Whippsin toisen kauden virkaanastujaiset on määrä pitää 16. tammikuuta 2025. 

Taiwanin presidentti Lai Ching-te onnitteli Whippsia ja hänen varapresidentikseen valittua Raynold Oilouchia.

## Lähteet
Osmanien hallitsijasuku

**Osmanien hallitsijasuku** () on hallitsijasuku, joka hallitsi Osmanien valtakuntaa koko sen olemassaolon ajan. Se oli islamilaisen maailman pisimpään vallassa ollut dynastia. Euroopassa osmanit tunnettiin myös ottomaaneina. Suku käyttää nykyään sukunimeä **Osmanoğlu**.

Suvun nimi tulee sen ensimmäisestä hallitsijasta Osman I:stä, joka perusti valtakunnan noin vuonna 1299. Hän kuului tiettävästi kayı-heimoon, jotka olivat oguuseihin kuuluneita turkkilaisia, ja hänen isänsä Ertuğrul hallitsi pientä ruhtinaskuntaa Söğütin kaupungin ympärillä. Osmanien valtakunta valloitti vuonna 1453 Bysantin valtakunnan pääkaupungin Konstantinopolin (nykyinen Istanbul) ja teki siitä oman pääkaupunkinsa. Suvun hallitsijat käyttivät sulttaanin arvoa. He ottivat sen rinnalle myös kalifin eli islamilaisen maailman johtajan arvon valloitettuaan vuonna 1517 mamelukkien hallitseman Egyptin ja samalla Abbasidien kalifaatin.

Osmanien valtakunta menetti suuren osan alueistaan hävittyään ensimmäisen maailmansodan, mikä johti turkkilaisnationalistien käymään itsenäisyyssotaan maailmansodan voittajavaltioita sekä niille antautunutta sulttaania ja tämän hallitusta vastaan. Ankaraan perustettu Turkin kansalliskokous lakkautti sulttaanikunnan 1. marraskuuta 1922. Suvun päämiehen annettiin pitää vielä kalifin arvo, jonka vapaaehtoiseen maanpakoon lähtenyt viimeinen sulttaani Mehmed VI luovutti serkulleen ja kruununperijälleen Abdülmecid II:lle. Uuden Turkin tasavallan johto alkoi pelätä kalifin innoittavan monarkian palauttamiseen tähtääviä juonitteluja, joten myös kalifaatti lakkautettiin 3. maaliskuuta 1924 ja kaikki Osmanien hallitsijasuvun jäsenet karkotettiin Turkista. Lisäksi suvun omaisuus kansallistettiin vuonna 1924 säädetyllä lailla.

Karkotuslakia muutettiin vuosina 1947 ja 1951 siten, että suvun naispuoliset jäsenet saivat oikeuden palata Turkkiin. Laki kumottiin myös miespuolisten jäsenten osalta vuonna 1974. Sukua asuu nykyään sekä Turkissa että muissa maissa. Vanhan perinteen mukaan suvun päämiehenä on edelleen sen vanhin miespuolinen jäsen. Eräät suvun jäsenet ovat vuodesta 2010 vaatineet oikeusteitse sulttaani Abdülhamid II:n henkilökohtaista maaomaisuutta palautettavaksi heille.

## Katso myös
*Luettelo Osmanien valtakunnan sulttaaneista

## Lähteet
Vapauden pylväät

**Vapauden pylväät** on lapualaisen kuvanveistäjän Timo Suvannon vuonna 1994 tekemä teos Laurilan puistossa Lapualla. *Vapauden pylväät* -muistopatsas on omistettu sodissa taistelleiden muistolle. Patsaan laatassa on teksti:
:" 'Vapauden pylväät'
:on ylistys Jumalalle
:ja kiitos kaikille niille,
:jotka sodissa ja kotirintamalla
:ovat isänmaatamme puolustaneet
:ja rauhan aikana rakentaneet.
:Patsaan pystyttivät lapualaiset
:Laurilan puistoon 19.9.1994."
Teos syntyi veteraanivaikuttaja Hermanni Haapojan aloitteesta.

## Lähteet
John Swinney

**John Swinney** (s. 13. huhtikuuta 1964 Edinburgh, Skotlanti) on skotlantilainen poliitikko ja Skotlannin pääministeri vuodesta 2024. Hän on ollut Skotlannin kansallispuolueen puheenjohtaja vuodesta 2024 ja aiemmin vuosina 2000–2004. Hän on toiminut Skotlannin parlamentin jäsenenä vuodesta 1999.

## Poliittiset kannat
Syyskuussa 2022 Swinney kertoi, että Yhdistyneen kuningaskunnan monarkki pysyisi itsenäisen Skotlannin valtionpäämiehenä. Toukokuussa 2024 Swinney kertoi uskovansa, että Skotlanti saattaa itsenäistyä "seuraavan viiden vuoden aikana" Brexitin ja elinkustannuksen nousun seurauksena.

## Lähteet
Darvoz

**Darvoz** () on vuoristo Pamirin luoteisosassa Tadžikistanissa. Se liittyy idässä Tiedeakatemian vuoriin ja ulottuu lännessä Pandžjoelle. Vuorijonon pituus on 200 kilometriä ja korkein kohta Arnavad 6&nbsp;083 metriä.

Darvozvuoret erottavat toisistaan Xingov-, Pandž- ja Vandžobjokien vesistöalueet. Niiden läntinen jatke on nimeltään Hazrati Šoh. Itäosan korkeus on 5&nbsp;500–6&nbsp;000, keskiosan 4&nbsp;500–6&nbsp;000 ja länsiosan 3&nbsp;000–3&nbsp;700 metriä. Idässä on suuria jäätiköitä.

Vuoret ovat muodostuneet etupäässä kalkki-, hiekka- ja liuskekivestä, konglomeraatista, dioriitista ja graniitista. Länsirinteillä on aroa, pohjoisrinteillä kasvaa vaahteroita ja pähkinäpuita ja etelärinteillä katajia ja mantelipuita. Jokilaaksoissa harjoitetaan maanviljelyä ja puutarhanhoitoa. Xoburabotin solan kautta kulkee Dušanben ja Xoruğin välinen maantie.

## Lähteet
Round

**Round** on helsinkiläinen kahvilaketju, joka on erikoistunut donitseihin ja bageleihin. Yritys perustettiin vuonna 2020 Punavuoreen ja on sittemmin laajentunut useisiin toimipisteisiin pääkaupunkiseudulla.

## Historia
Round perustettiin vuonna 2020 Punavuoreen pop up -kahvilana. Sen perustivat Harri Siekkinen ja Markus Engblom. Alun perin kahvila keskittyi ainoastaan vegaanisiin donitseihin ja suodatinkahviin. Vuonna 2021 yritys avasi oman leipomon ja Kallioon uuden toimipisteen. Vuonna 2022 tuotevalikoimaan lisättiin bagelit. Merkittävä kasvu tapahtui vuonna 2023, kun yritys avasi toimipisteet päärautatieasemalle ja Kamppiin. Henkilöstömäärä kasvoi seitsemästä viiteenkymmeneen työntekijään.

Vuonna 2024 Round laajensi toimintaansa Triplaan ja Itäkeskukseen. Yritys kohtasi taloudellisia haasteita kesällä 2024, kun myynti laski merkittävästi.

## Toiminta
Roundin liiketoiminta perustui alun perin vegaanisiin leipomotuotteisiin ja kahvilapalveluihin. Kesällä 2025 yritys taloudellisiin haasteisiin vedoten kuitenkin ilmoitti luopuvansa vegaanisuudesta ja alkavansa tarjota tuotteita myös sekasyöjille. Yrityksen työkieli on englanti, ja se painottaa toiminnassaan vastuullisuutta ja monimuotoista työkulttuuria.

## Lähteet
Von Gertten

**von Gertten** (**Gerdten**), on ruotsalainen aatelissuku joka polveutuu Tallinnan oikeuspormestarista Berend Gerttenistä (k. 1638), jonka kolme vanhempaa poikaa aateloitiin vuonna 1647. Heidän sukuhaaransa sammuivat kuitenkin pian. Neljännestä pojasta, kapteeni Hans Gerttenin pojista, jotka aateloitiin vuosina 1653 ja 1663 ja otettiin Ruotsin ritarihuoneeseen vuonna 1668, polveutuu myöhempi suku. Yksi sukuhaara otettiin Suomen Ritarihuoneeseen vuonna 1818, mutta se sammui vuonna 1869.

## Suvun jäseniä
*Gustaf Vilhelm von Gertten (1679 Narva – 1754 Karlskrona), amiraali
*Johan Adam von Gertten (1767 Suomi – 1835 Stensborg), everstiluutnantti, taidemaalari
*Otto Robert Claes Gustaf von Gertten (1805 Hartola – 1869 Hartola), valtiopäivämies

## Lähteet

## Aiheesta muualla
* von Gertten, aatelissuku Europeana heraldica, Kansallisarkisto
* Aarno Tertti, von Gertten. Genos 47 (1976) s. 88.
Luca Mozzato

**Luca Mozzato** (s. 15. helmikuuta 1998 Arzignano, Vicenzan maakunta) on italialainen maantiepyöräilijä. Hän on menestynyt etenkin yksipäiväisissä kilpailuissa. Hän aloitti ammattilaisuransa Dimension Data for Qhubeka -joukkueessa vuosina 2018–2019, edusti BBB Hotels -tallia 2020–2022, Team Arkéa Samsic / Arkéa–B&B Hotels -joukkuetta 2023–2025 ja on kilpaillut Tudor Pro Cycling Teamissa vuodesta 2026 alkaen.

Mozzato sijoittui toiseksi Flanderin ympäriajossa 2024.

## Saavutuksia

Lähteet: Cycling Archives, Pro Cyclonig Stats, CycleBase
;2015
:Trofeo comune di Vertova Memorial Pietro Merelli, voitto
;2016
:G.P. Sportivi Sovilla-La Piccola SanRemo, voitto
:MM-kilpailut, junioreiden maantieajossa neljäs
;2019
:Circuito del Porto – Trofeo Arvedi, voitto
;2021
:Nokere Koerse, kolmas
;2022
:Tro-Bro Léon, toinen
:Marcel Kint Classic, toinen
;2023
:Tour du Limousin, 2. etapin voitto
:Binche–Chimay–Binche, voitto
;2024
:Bredene Koksijde Classic, voitto
:Flanderin ympäriajo, toinen
;2026
:Kuurne–Bryssel–Kuurne, toinen
:Ronde van Brugge, viides

## Lähteet
Pyykkikori

**Pyykkikori** on pyykin säilytykseen ja kuljettamiseen tarkoitettu kori. Pyykkikoreja käytetään sekä likaisen pyykin keräämiseen että puhtaan pyykin siirtämiseen kuivumaan.

Perinteiset pyykkikorit valmistettiin pajusta tai muista luonnonmateriaaleista, mutta nykyisin yleisin materiaali on muovi. Pyykkikoreissa on usein kahvat tai reiät kantamista varten, ja monissa malleissa on myös ilmanvaihtoreiät kosteuden haihtumisen edistämiseksi.

Modernit pyykkikorit voivat olla kokoontaitettavia tilansäästön vuoksi, ja niitä on saatavilla eri kokoisia ja mallisia eri käyttötarkoituksiin.

## Katso myös
*Pyykinkuivausteline

## Lähteet
Agaavesiirappi

**Agaavesiirappi** on agaavekasveista valmistettu makeutusaine. Sitä tuotetaan pääasiassa tequila-agaavesta (*Agave tequilana*) ja titaaniagaavesta (*Agave salmiana*), joita kasvatetaan erityisesti Meksikossa.

Agaavesiirappi on nestemäistä ja väriltään vaaleankellertävää tai ruskeaa. Se on noin 1,4–1,6 kertaa makeampaa kuin tavallinen sokeri, ja sen glykeeminen indeksi on matala (11–19). Siirapin pääasiallinen sokeri on fruktoosi, jota siniagaavessa on noin 56–60 %.

## Tuotanto
Agaavesiirapin valmistuksessa kasvin lehdet poistetaan 7–14 vuoden kasvun jälkeen. Mehu uutetaan kasvin ytimestä (piña), suodatetaan ja kuumennetaan, jolloin monimutkaiset sokerit hajoavat yksinkertaisemmiksi sokereiksi. Lopputulos on hunajaa hieman juoksevampaa siirappia.

## Käyttö
Agaavesiirappia on saatavilla vaaleana, meripihkan värisenä ja tummana. Vaalealla siirapin maulla on neutraali, kevyt maku, kun taas tummemmilla versioilla on voimakkaampi karamellinen maku. Sitä käytetään yleisesti hunajan ja sokerin korvikkeena leivonnassa, juomasekoituksissa ja ruoanlaitossa. Se liukenee helposti myös kylmiin juomiin. Agaavesiirappi on suosittu vegaanien keskuudessa hunajan korvikkeena.

## Katso myös
*Vaahterasiirappi
*Makeutusaine
*Tequila
*Maissisiirappi

## Lähteet
Arkiruoka

**Arkiruoka** on ruokaa, jota valmistetaan ja syödään tavallisina arkipäivinä. Se erotetaan yleensä juhlaruoasta tai erityistilanteissa tarjottavasta ruoasta yksinkertaisuutensa ja arkipäiväisyytensä vuoksi.

Suomalainen arkiruoka on tyypillisesti nopeasti valmistuvaa, edullista ja ravitsevaa. Yleisiä arkiruokia ovat esimerkiksi makaronilaatikko, lihapullat, jauhelihakastike, hernekeitto ja paistettu kala. Arkiruoassa hyödynnetään usein valmisruokia ja puolivalmisteita.

## Katso myös
*Kotiruoka
*Valmisruoka
*Kouluruoka
*Lounas

## Lähteet
Sass (aatelissuku)

**Sass** (**Saß**) on vanhaa aatelia oleva baltiansaksalainen suku.

Suvun kantaisänä pidetään Heinrich Sassia, joka on vanhin Baltiassa kyseistä nimeä kantanut henkilö. Hänelle luovutettiin vuonna 1453 Saarenmaalla sijainnut Kabbilin kartano. Suku naturalisoitiin Ruotsissa vuonna 1645 ja introdusoitiin Ruotsin Ritarihuoneeseen vuonna 1650 aatelisena sukuna numero 382. Suku sammui Ruotsissa vuonna 1874. Yksi suvun haaroista immatrikuloitiin Suomen Ritarihuoneeseen 30.1.1818 aatelisena sukuna numero 32. Se sammui 7.4.1825.

Perniön Melkkilän kartanon omistanut everstiluutnantti Henrik Sass oli maaherra Patrik Ogilwien (1606-1674) vävy.

## Lähteet

## Aiheesta muualla
*Sass, aatelissuku Europeana heraldica, Kansallisarkisto
Hapanliha

**Hapanliha** on perinteisellä tavalla, hapattamalla, käsiteltyä lihaa. Etenkin maitohappobakteerit lisääntyvät hapatetussa lihassa. Hapattaminen mureuttaa lihaa ja muuttaa sen makua.

Hapatettavaan lihaan on lisätty perinteisesti nitraattipitoista suolaa tai maitohappobakteereja sisältävää hapatetta, joskus myös maitohappobakteerien ravintona toimivaa sokeria.

## Lähteet
Vapaudenpatsas (Joensuu)

**Vapaudenpatsas** (Pohjois-Karjalan vapaudenpatsas) on Yrjö Liipolan  12.8.1923 paljastettu pronssipatsas Joensuun keskustassa Vapaudenpuistossa kaupungintalon ja torin välissä. Veistos kuvaa alastonta miestä miekka kädessään ja torvi huulillaan. Jalustassa on teksti:
:"Kotilieden pyhyyden ja Isänmaan
:itsenäisyyden puolesta nousivat
:Pohjois-Karjalaiset ensimmäisten
:joukossa 1918 voittoisaan vapaus-
:taisteluun, jättäen tuleville
:sukupolville velvoittavan muiston
:uhrimielestä ja palavasta Isänmaan
:rakkaudesta."
Osana Vapaudenpuiston korjausta 29-tonnista Vapaudenpatsasta siirrettiin noin metri vuonna 2019, jotta se saatiin linjaan ympäristön kohteiden kanssa..
Veistosta on alettu pitää itsenäisyyden muistomerkkinäkin, kun Vapaudenpatsaan historiallinen maakunnallinen tausta on alkanut jo hämärtyä mielissä.

## Katso myös
* Vapaudenpatsas (Kokkola)
* Vapaudenpatsas (Tampere)
* Vapaudenpatsas (Lahti)
* Vapaudenpatsas (Oulu)
* Suomen Vapaudenpatsas (Vaasa)
* Luettelo valkoisten muistomerkeistä Suomessa

## Lähteet
Johannes Kastajan mestauspäivä

**Johannes Kastajan mestauspäivää** vietetään 29. elokuuta useissa kristillisissä kirkkokunnissa, varsinkin ortodoksikirkossa. Suomessa päivää vietettiin nimellä **Johannes Kastajan kaulanleikkauspäivä**  ja se poistui almanakasta vuonna 1908.

## Taustaa

### Johanneksen ja Herodeksen konflikti
Matteuksen ja Markuksen evankeliumien mukaan Johannes Kastaja ja Herodes Antipas joutuivat konfliktiin, koska Johannes arvosteli Herodeksen avioliittoa tämän velipuolen vaimon, Herodiaan, kanssa. Herodes piti Johannesta arvossa ja kuunteli mielellään hänen opetuksiaan, mutta Herodias ei sietänyt Johannesta ja halusi tämän surmattavan.

### Mestaus Herodeksen syntymäpäiväjuhlilla
Herodes Antipas järjesti syntymäpäiväjuhlan, jossa hänen tyttärensä Salome tanssi vieraiden iloksi. Ihastuneena Herodes lupasi antaa Salomelle mitä tahansa tämä vain pyytääkin. Hämmentyneenä Salome ei osannut päättää, mitä pyytäisi, mutta äitinsä Herodiaan kehotuksesta hän pyysi Johannes Kastajan pään vadilla. Vaikka Herodes oli vastahakoinen ja pelkäsi kansan reaktiota, hän suostui täyttämään lupauksensa vieraidensa painostuksesta. Johannes mestattiin, ja hänen päänsä toimitettiin Salomelle, joka vei sen äidilleen.

## Johannes Kastajan kuoleman seuraukset
Johannes Kastajan kuolema symboloi totuuden puolustamista ja moraalista rohkeutta, koska hän uskalsi arvostella Herodes Antipaksen ja Herodiaan avioliittoa. Hänen rohkeutensa johti marttyyrikuolemaan. Herodes Antipas menetti valtansa ja joutui maanpakoon, mutta ei kuollut köyhyydessä. Hänen kuolemastaan ei ole tarkkaa tietoa, mutta hän kuoli vuonna 39 jaa.

## Johannes Kastajan muiston kunnioitus
Johannes Kastajan mestauspäivää vietetään 29. elokuuta. Raamatun mukaan Johannes Kastajan mestaus ilmeisesti tapahtui muutamaa viikkoa ennen pääsiäistä, mutta muistopäivää alettiin myöhemmin viettää 29. elokuuta, koska sanottuna päivänä keisari Konstantinus ja Helena vihkivät Johanneksen haudan päälle valmistuneen kirkon Sebastessa. Sinne haudattiin myös Johanneksen opetuslasten jäännökset.

Muistopäivää vietettiin idässä jo 300-luvulla, lännessäkin paikoitellen jo 400-luvulla, yleisemmin 800-luvulta alkaen. Varsinkin ortodoksisessa kirkossa se on ankara paastopäivä pyhän väkivaltaisen kuoleman vuoksi. Suomen ortodoksisilla alueilla päivä on tunnettu kansanomaisesti nimellä "Kuiva-Iivana". Suomen evankelisluterilainen kirkko ei ole koskaan viettänyt päivää pyhäpäivänä, mutta suomalaisiin almanakkoihin se oli merkittynä vuoteen 1907 saakka, viimeisinä aikoina tosin lyhentyneenä melko arvoitukselliseen muotoon "Joh. Kast. k.l.".

## Lähteet
Puutarhakeinu

**Puutarhakeinu** on puutarhaan tai terassille sijoitettava istuinhuonekalu. Tyypillisesti puutarhakeinu on suunniteltu 2-4 henkilölle ja varustettu pehmustetuilla istuintyynyillä.

Perinteiset puutarhakeinut valmistetaan usein puusta tai metallista, ja niissä saattaa olla vedenkestävästä kankaasta tehty katos. Keinu on kiinnitetty tukevaan runkoon, joka mahdollistaa edestakaisen keinumisliikkeen. Modernit puutarhakeinut voivat olla myös muovisia tai rottinkisia.

Suomessa ja Pohjoismaissa puutarhakeinut ovat suosittuja erityisesti kesäkaudella, ja ne ovat yleinen näky pihalla ja kesämökeillä.

## Katso myös

* Riippumatto

## Lähteet
Piper (aatelissuku)

**Piper** on ruotsalainen aatelissuku. Se polveutuu Berndt Piperistä (s. Lyypekki, k. 1635), joka oli kauppias ja sittemmin Viipurin pormestari. Hänellä oli kolme poikaa, Henrik, Karl ja Peter. Henrikin nuorempi poika Henrik Piper (k. 1704 Inkerinmaan varakuvernöörinä) aateloitiin vuonna 1678. 

Karlin pojasta Carl Piperistä tuli vuonna 1679 aatelismies, vuonna 1698 vapaaherra ja kreivi, ja kreivillisen Piper-suvun kantaisä ja hänen vaimostaan Christine Piperistä kantaäiti.

Tunnettuja suvun jäseniä:
* Fredrik Magnus Piper (1746–1824), maisema-arkkitehti
* Eva Sophie Piper (1757–1816, o.s. von Fersen), hovinainen; Axel von Fersenin sisar, avioitui 1777 kuningatar Sofia Magdalenan yksityissihteeri ja kamariherra Adolf Ludvig Piperin (1750–1795) kanssa.

## Lähteet
Ipomoea asarifolia

***Ipomoea asarifolia*** on kiertokasvien heimoon ja elämänlankojen sukuun kuuluva kasvi. *Ipomoea asarifolia* elää symbioottisesti *[[Periglandula ipomoeae]]* -lajin kanssa, joka tuottaa ergoliinialkaloideja.

## Lähteet
Meksikon ralli 2020

**Meksikon ralli 2020** oli rallin maailmanmestaruussarjan kilpailu kaudella 2020. 

Kilpailu keskeytettiin 14. maaliskuuta lauantain erikoiskokeiden jälkeen koronaviruspandemian vuoksi. Power Stage -erikoiskoetta ei ajettu eikä siitä saatavia lisäpisteitä annettu. Kilpailusta ehdittiin ajaa yli 75 prosenttia ja siten siitä myönnettiin täydet pisteet. Esapekka Lapin auto syttyi tuleen erikoiskokeen maalissa ja sitä ei saatu sammutettua.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
EM-rallikausi 2025

**EM-rallikausi 2025** oli rallin EM-sarjan kausi vuonna 2025. Kausi oli järjestyksessä EM-sarjan 73. kausi.

## Kilpailukalenteri

## Tulokset
Miko Marczyk voitti rallin EM-sarjan kuljettajien mestaruuden kaudella 2025 kartanlukijansa Szymon Gospodarczykin kanssa. Mestaruus ratkaistiin kauden päätöskilpailussa Kroatiassa. Team MRF Tyres voitti tallien mestaruuden. Pirelli voitti rengasvalmistajien mestaruuden. ERC3-luokan kuljettajien ja kartanlukijoiden mestaruudet voittivat Tymek Abramowski ja Jakub Wróbel. ERC4-luokassa kuljettajien ja kartanlukijoiden mestaruudet voittivat Calle Carlberg ja Jørgen Eriksen. Calle Carlberg voitti myös Junior ERC -mestaruuden.

## Lähteet
Monte Carlo -ralli 2020

**Monte Carlo -ralli 2020** (viralliselta nimeltä *88th Rallye Automobile Monte-Carlo*) oli rallin maailmanmestaruussarjan kilpailu kaudella 2020.

Kilpailun voittoon ajoi Neuville ennen Ogieria ja Evansia. Power Stage -erikoiskokeella Neuville päihitti Ogierin 0.016 sekunnin erolla.

## Erikoiskokeet

## Tulokset

### Power Stage -sijoitukset

## Lähteet

## Aiheesta muualla
* Rally-Maps.com, erikoiskokeet kartalla
Keski-Karjalan seurakunta

**Keski-Karjalan seurakunta** on Kiteen, Tohmajärven  ja Rääkkylän kunnissa Pohjois-Karjalan maakunnassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunta perustettiin vuoden 2025 alusta Kiteen ja Tohmajärven seurakuntien yhdistyttyä. Yhdistymisen taustalla oli lähinnä taloudellisia syitä. Kiteen seurakunnan kirkkoherra Markku Komulainen jatkoi uuden seurakunnan kirkkoherrana. 

Seurakunta jakautuu Kiteen, Kesälahden, Tohmajärven ja Rääkkylän lähikirkkoihin. Uutta seurakuntaa perustettaessa pidettiin tärkeänä, että seurakunnan palvelut lähikirkoissa säilyvät entisellään. Kullakin lähikirkolla on omat nimetyt työntekijänsä. Papinvirkoja seurakunnalla on kirkkoherran lisäksi neljä, eli kaksi kappalaista ja kaksi seurakuntapastoria.

## Lähteet
Casablancan pörssi

**Casablancan pörssi** (, , , lyhennys **CSE**) on marokkolainen, oli vuoden 2023 lopussa pörssissä edustetujen yritysten markkina-arvolla mitattuna Afrikan toiseksi suurin arvopaperipörssi. Vuonna 1929 perustettu pörssi toimii Casablancassa. 

CSE on Maailman pörssien yhteistyöjärjestön (WFE), Afrikan arvopaperipörssien järjestön (ASEA) ja Arabimaiden pörssiliiton (Union of Arab Stock Exchanges) jäsen. Casablancan pörssi on yksi ASEA:n ja Afrikan kehityspankin (AfDB) käynnistämän Afrikan arvopaperipörssien kaupankäyntiyhteistyötä edistävän hankkeen (African Exchanges Linkage Project, AELP) kahdeksasta perustajajäsenistä. Verkostoa on tarkoitus laajentaa vuoden 2025 loppuun mennessä käsittämään 15 afrikkalaista arvopaperipörssiä. 

Casablancan pörssin keskeisiin osake-indekseihin kuuluvat MASI (Moroccan All Shares Index, kokonaisindeksi) ja MASI 20 (20 vaihdetuimman osakkeen indeksi). Vuonna 2022 pörssiin oli listattu yhteensä 76 yrityksen osakkeita, yhteiseltä markkina-arvoltaan 691 mrd. Marokon dirhamia (MAD, noin 71,5 mrd. USD). Vuoden 2023 lopussa pörssin yritysten markkina-arvo oli yli 62 miljardia USD. Vuoden 2025 alussa, 7. tammikuuta 2025 Casablancan pörssiyritysten yhteinen markkina-arvo oli 787,675 miljardia dirhamia (noin 78,33 mrd. USD).

## Lähteet

## Aiheesta muualla
*African Exchanges Linkage Project (AELP)  (africanexchangeslink.com)
*Masi 20 Components  (investing.com)
*Moroccan All Shares (MASI)  (investing.com)
Hannes Saarinen

**Fredrik Johannes (Hannes) Saarinen** (6. maaliskuuta 1872 Ruskeala – 17. helmikuuta 1950 Helsinki) oli suomalainen pankinjohtaja ja virkamies.

## Henkilöhistoria
Saarisen vanhemmat olivat rovasti Juho Saarinen ja Selma Maria Broms ja puoliso vuodesta 1897 Alma Elisabeth Brax (k. 1958). Saarinen tuli ylioppilaaksi 1892 ja valmistui filosofian kandidaatiksi 1896 ja maisteriksi 1897. Hän oli Kansallis-Osake-Pankissa Sortavalan konttorin esimies 1901–1911, Kuopion konttorin esimies 1911–1918 ja Viipurin konttorin esimies 1918–1933. Valtion pankkiylitarkastajana Saarinen toimi 1933–1940. Hän oli myös Henkivakuutusyhtiö Salaman hallintoneuvoston puheenjohtaja vuodesta 1937 ja oli toiminut Sortavalan, Kuopion ja Viipurin kaupunginvaltuustojen jäsenenä.

Arkkitehti Eliel Saarinen oli Hannes Saarisen veli.

## Julkaisuja
* *Wiipurin suomalainen klassillinen lyseo 1879–1909*, Viipuri: 1929, toim. Hannes Saarinen y.m.

## Lähteet
Street beefs

**Streetbeefs** on takapihataistelukerho ja YouTube-kanava, jonka perusti Virginian osavaltion asukas Christopher "Scarface" Wilmore vuonna 2008. Organisaatio järjestää taistelutapahtumia, joissa käytetään erilaisia kamppailulajeja, kuten nyrkkeilyä, potkunyrkkeilyä, brasilialaista jujutsua ja vapaaottelua. Tapahtumat pidetään pääasiassa Harrisonburgissa, Virginiassa, mutta Streetbeefsillä on myös haaroja eri puolilla Yhdysvaltoja, kuten Streetbeefs West Coast Las Vegasissa, Nevadassa, Streetbeefs Scrapyard Gig Harborissa, Washingtonissa ja Streetbeefs Dirty Etelä-Texasissa.

## Lähteet
Venny Helén

**Venny Helén** (s. 2004 Ulvila) on suomalainen kirjailija ja Youtube-persoona, joka tekee videoita nimimerkillä **Schleichtalli Rambo**. Hän aloitti Rambon tallivideoiden tekemisen vuonna 2015. Hänen ensimmäinen *Rambon talli* -kirja julkaistiin huhtikuussa 2024.

## Youtube

Helén on luonut kanavalleen Schleichtalli Rambo-maailman Schleich-hahmoilla ja -figuureilla. Niiden avulla videoilla kerrotaan hevostallin tapahtumista ja siellä kävijöistä. Helénillä on yli 500 Schleich-hevosta. Ensimmäinen video julkaistiin vuonna 2015. Huhtikuussa 2025 videoilla oli yli 80 miljoonaa näyttökertaa.

## Teokset
* 
* 
* 
* 
* 

## Lähteet

## Aiheesta muualla
* Schleichtalli Rambo
* Schleichtalli Rambon Instagram-tili
SWIG

**SWIG** (Simplified Wrapper and Interface Generator) on ohjelmistokehitystyökalu, joka yhdistää C- ja C++-kielellä kirjoitetut ohjelmat useisiin korkean tason ohjelmointikieliin. SWIGiä käytetään erityyppisten kohdekielten kanssa, mukaan lukien yleiset komentosarjakielet, kuten Javascript, Perl, PHP, Python, Tcl ja Ruby. Tuettujen kielten luettelo sisältää myös ei-skriptikieliä, kuten C#, D, Go-kieli, Java, mukaan lukien Android, Lua, OCaml, Octave, Scilab ja R. Myös useita tulkittuja ja koottuja Scheme-toteutuksia (Guile, MzScheme/Racket) tuetaan. SWIGiä käytetään yleisimmin korkean tason tulkittujen tai käännettyjen ohjelmointiympäristöjen, käyttöliittymien luomiseen sekä työkaluna C/C++-ohjelmistojen testaukseen ja prototyyppien tekemiseen. SWIGiä käytetään tyypillisesti jäsentämään C/C++-liitäntöjä ja generoimaan "purkkakoodi", joka vaaditaan yllämainituille kohdekielille kutsuakseen C/C++-koodia. SWIG voi myös viedä jäsennyspuunsa XML-muodossa. SWIG on ilmainen ohjelmisto ja SWIGin luoma koodi on yhteensopiva sekä kaupallisten että ei-kaupallisten projektien kanssa.

## Lähteet
Pariisi–Roubaix 2024

**Pariisi–Roubaix 2024** oli järjestyksessään 121. miesten ja neljäs naisten  maantiepyöräilyn Pariisi–Roubaix-kilpailu.

## Miesten kilpailu

Miesten kilpailu käytiin 259,7 kilometrin reitillä Compiègnesta Pariisiin 7. huhtikuuta 2024. Kilpailussa oli kaikkiaan 29 mukulakiviosuutta. Kilpailu kuului UCI World Tour -sarjaan. 

Mathieu van der Poel voitti kilpailun toisena vuonna peräkkäin. Hän teki ratkaisevan irtioton Mons-en-Pévèlen mukulakiviosuudella 59&nbsp;kilometrin päässä maalista. Hän voitti kilpailun lopulta tasan kolmen minuutin erolla Alpecin–Deceuninck-tallin kaksoisvoiton varmistaneeseen Jasper Philipseniin. Mads Pedersen sijoittui kolmanneksi. Van der Poel teki uuden Pariisi–Roubaix'n keskinopeusennätyksen, 47,85 km/h. Myös aiempi ennätys oli hänen nimissään edellisvuodelta.

### Miesten tulokset

## Osallistuneet joukkueet

## Naisten kilpailu

Naisten kilpailu käytiin 148,5 kilometrin reitillä Denainista Pariisiin 6. huhtikuuta 2024. KIlpailussa ajettiin 17 mukulakiviosuutta. Kilpailu kuului UCI Women's World Tour -sarjaan. 

Lotte Kopecky voitti kilpailun kukistettuaan Roubaix'n velodromilla käydyssä loppukirissä muut kuuden ajajan kärkiryhmän pyöräilijät. Elisa Balsamo sijoittui toiseksi ja Pfeiffer Georgi kolmanneksi.

### Naisten tulokset

### Osallistuneet joukkueet

## Lähteet
Delete (näppäin)

**Delete-näppäin** (lyh. **Del**) on näppäimistön näppäin, joka poistaa merkin kohdistimen oikealta puolelta. Tämä eroaa askelpalautinnäppäimestä, joka poistaa merkin kohdistimen vasemmalta puolelta. Lisäksi delete-näppäintä käytetään pikanäppäimenä valittujen tiedostojen tai muiden valittavien kohteiden poistamiseen.

Delete-näppäintä käytetään myös usein yhdessä muiden näppäinten kanssa erilaisten toimintojen suorittamiseen, kuten Ctrl + Delete sanan poistamiseen tai Shift + Delete tiedoston pysyvään poistamiseen.

## Katso myös
*Control (näppäin)

## Lähteet
Print Screen

**Print Screen** (lyh. **PrtScn** tai **PrtSc**) on näppäimistön näppäin, joka on tarkoitettu näytön sisällön kaappaamiseen. Alun perin näppäin oli tarkoitettu näytön sisällön tulostamiseen suoraan kirjoittimelle, mistä sen nimi juontuu.

Nykyisissä käyttöjärjestelmissä Print Screen tallentaa näytön sisällön leikepöydälle, josta sen voi liittää kuvankäsittelyohjelmaan tai muuhun sovellukseen. Windows-järjestelmissä Alt + Print Screen kaappaa vain aktiivisen ikkunan.

## Katso myös
*Kuvankaappaus

## Lähteet
Tuulta purjeisiin (veistos)

**Tuulta purjeisiin** on taiteilija Kari Juvan vuonna 1982 tekemä pronssiveistos Raahen keskustassa pääkirjaston edessä.
Teos symbolisoi Raahen ja sen talousalueen kaupankäyntiä purjelaivakautena sekä alueen myöhempää kasvua ja kehitystä.
Juvan sanoin veistos on omistettu "kaikilla maailman merillä purjehtivien raahelaisten suojelussymboliksi".
Tämä julkinen patsas on ensimmäinen kokonaan kaupungin rahoittama.

## Lähteet
Liège–Bastogne–Liège 2024

**Liège–Bastogne–Liège 2024** oli järjestyksessään 110. miesten ja kahdeksas naisten maantiepyöräilyn Liège–Bastogne–Liège-kilpailu. Se käytiin 21. huhtikuuta 2024.

## Miesten kilpailu

Miesten kilpailu käytiin 254,5 kilometrin reitillä Liègestä Bastognen kautta takaisin Liègeen. Kilpailu kuului UCI World Tour -sarjaan. Tadej Pogačar voitti kilpailun tehtyään ratkaisevan irtioton nousussa 30 kilometrin päässä maalista. Toiseksi sijoittunut Romain Bardet hävisi hänelle lopulta minuutin ja 39 sekuntia, Mathieu van der Poel oli kolmas.

### Miesten kilpailun tulokset

### Osallistuneet joukkueet

## Naisten kilpailu

Naisten kilpailu käytiin 152,9 kilometrin matkalla Bastognesta Liègeen. Kilpailu kuului UCI Women's World Tour -sarjaan. Grace Brown voitti kilpailun onnistuttuaan ohittamaan kuuden ajajan loppukirissä Elisa Longo Borghinin ja Demi Volleringin juuri ennen maaliviivaa.

### Naisten kilpailun tulokset

### Osallistuneet joukkueet

## Lähteet
Ladd McConkey

**Andrew Ladd McConkey** (s. 11. marraskuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McConkey edustaa NFL-joukkue Los Angeles Chargersia.

Ennen NFL-uraansa hän pelasi Georgian yliopiston joukkueessa. Los Angeles Chargers varasi hänet toisella kierroksella 34. varausvuorolla . Kesäkuussa 2024 McConkey teki Chargersin kanssa nelivuotisen ja yhteensä kymmenen miljoonan dollarin arvoisen tulokassopimuksen. McConkey on pelannut 16 NFL:n runkosarjan ottelua. Näissä otteluissa hänellä on 82 kiinniottoa. Näillä kiinniotoilla hän on edennyt 1 149 jaardia ja tehnyt seitsemän touchdownia. Tilastot päivitetty kauden 2024 runkosarjan päättymisen jälkeen.

## Lähteet
Scroll Lock

**Scroll Lock** on näppäimistön näppäin, joka kehitettiin alun perin tekstin vierityksen hallintaan. Näppäimistössä on usein merkkivalo, joka ilmaisee toiminnon olevan päällä.

Nykyisin Scroll Lock -näppäimen käyttö on vähäistä. Sitä käytetään lähinnä joissain taulukkolaskentaohjelmissa kuten Microsoft Excelissä, jossa se vaikuttaa nuolinäppäinten toimintaan. Kun Scroll Lock on päällä, nuolinäppäimet vierittävät näkymää sen sijaan että siirtäisivät kohdistinta.

## Katso myös

* Num lock
* Caps lock

## Lähteet
Kamelilosserokala

**Kamelilosserokala** (*Tetrosomus gibbosus*) on losserokaloihin kuuluva kalalaji. Lajia tavataan indopasifiselta merialueelta. 

## Koko ja ulkonäkö
Kamelilosserokala kasvaa tavanomaisesti 20–22 senttimetriä pitkäksi ja voi suurimmillaan saavuttaa 30–40 senttimetrin pituuden. Lajin ruumiin poikkileikkaus on kolmiomainen. Ruumista peittävät kuusikulmaiset luusuomut ja selkäharjanteessa on kookas kolmiomainen kyhmy, jonka keskellä on piikki. Kamelikosserokalan vatsan molemmin puolin on harjanteet, joissa on neljästä viiteen piikkiä. Kalan pyrstöevä on pyöreähkö. Lajin pohjaväri on vaaleanharmaa, ruskehtava tai kellertävä. Ruumiissa on epäsäännöllisiä tummia laikkuja ja sinisiä pilkkuja. Evät ovat väriltään vaaleat.

## Levinneisyys ja elintavat
Kamelilosserokalan levinneisyysalue ulottuu Afrikan itärannikolta ja Punailseltamereltä Australian pohjoisosiin ja Japaniin. Se vaeltaa Suezin kanavan kautta toisinaan Völimeren itäosiin. Lajin elinympäristöä ovat ulapoiden mutapohjaiset alueet, mutta sitä tavataan myös matalammista vesistä esimerkiksi hiekka- tai sorapohjaisilta meriheinää kasvavilta alueilta ja koralliriutoilta. Kamelilosserokalan ravintoa ovat äyriäisten, nilviäisten, sienieläinten ja monisukasmatojen lisäksi levät.

Kamelilosserokalaa voidaan pitää meriakvaarioissa, mutta lajin hoito on vaikeaa.

## Lähteet
Windows-näppäin

**Windows-näppäin** (kutsutaan myös **Win-näppäimeksi**) on näppäimistön näppäin, jossa on Windows-käyttöjärjestelmän logo. Näppäin lisättiin näppäimistöihin 1994, kun Microsoft julkaisi Windows 95 -käyttöjärjestelmän.

Windows-näppäin avaa Käynnistä-valikon, ja sitä käytetään monissa pikanäppäinyhdistelmissä. Yleisiä yhdistelmiä ovat:

* Windows + E (avaa resurssienhallinta)
* Windows + D (näytä työpöytä)
* Windows + L (lukitse tietokone)

Näppäin sijaitsee tyypillisesti Alt-näppäinten vieressä välilyöntinäppäimen molemmin puolin.

## Muut vastineet

Eräissä Lisp/Unix-työasemissa on käytetty Super- ja Hyper-näppäimiä vastaavissa paikoissa. Termi Super-näppäin on edelleen käytössä. Applen näppäimistössä vastaavasti käytetään termiä Command-näppäin (merkitty ). Näppäintä on kutsuttu myös Meta-näppäimeksi ja joissakin näppäimistöissä sitä on merkitty timantilla. Meta-näppäimellä voidaan tarkoittaa myös Alt-näppäintä.

## Lähteet
Von Mengden

**von Mengden** (**Mengede**), on liivinmaalainen, Westfalenin Mengeden kartanosta lähtöisin oleva aatelissuku, jolla oli suuri rooli Liivinmaan historiassa. Johann von Mengden, Tallinnan komtuuri, tuli Liivinmaan mestariksi vuonna 1450 ja johti siinä asemassa ritarikuntansa kohtaloita taitavasti, mm.  vaikeiden neuvottelujen aikana Riian arkkipiispan kanssa kuolemaansa saakka 1469. Häntä on kutsuttu "yhdeksi Liivinmaan parhaista maan herroista". Suvun vaikutusvalta kasvoi jälleen 1600-luvulla, kun Otto von Mengden (s. 1600, k. 1681, eversti ja maaneuvos, vapaaherra 1653) nousi itse asiassa Liivinmaan aateliston johtajaksi sen valta-aseman organisoinnissa ja laajentamisessa. Hänen ponnistelunsa saattoi loppuun hänen poikansa Gustaf von Mengden (s. 1624, k. 1688, hovioikeuden assessori, kenraalimajuri ja maaneuvos). Suvun yhteiskunnallista asemaa näytti jonkin aikaa uhkaavan pahamaineinen kiista, jonka se aloitti arvostettujen Staël von Holstein ja von Ungern-Sternberg -sukujen kanssa ja jotka päätyivät siihen, että Gustaf von Mengden ja hänen poikansa Otto Reinhold von Mengden joutuivat murhan ja muiden väkivaltaisuuksien vuoksi (1679) pakenemaan maasta hetkeksi. Mutta suvun asema nousi jälleen, ja useilla sen jäsenillä oli myöhemmin, Ruotsin ja Venäjän aikana, merkittävä rooli Liivinmaalla.

## Lähteet
Strade Bianche 2024

**Strade Bianche 2024** oli järjestyksessään 18. miesten ja kymmenes naisten maantiepyöräilyn Strade Bianche -kilpailu. Se käytiin 2. maaliskuuta 2024.

## Miesten kilpailu

Miesten kilpailu käytiin 215 kilometrin reitillä, jossa Siena toimi sekä lähtö- että maalipaikkana. Kilpailussa ajettiin kaikkiaan 15 hiekkatieosuutta. Kilpailu kuului UCI World Tour-sarjaan. Tadej Pogačar voitti kilpailun 80 kilometrin sooloajon jälkeen. Hän kukisti toiseksi sijoittuneen Toms Skujiņšin kahdella minuutilla 44 sekunnilla, Maxim Van Gils oli kolmas.

### Miesten tulokset

### Osallistuneet joukkueet

## Naisten kilpailu

Naistenkin kilpailussa Siena oli sekä lähtö- että maalipaikka. Kilpailumatkan pituus oli 137&nbsp;kilometriä. Reitillä oli kaikkiaan 12 hiekkatieosuutta. Kilpailu kuului UCI Women's World Tour-sarjaan. Lotte Kopecky voitti kilpailun karattuaan irtiottokumppaniltaan Elisa Longo Borghinilta kilpailun loppunousussa 500 metriä ennen maalia. Kaksikko oli irtautunut muilta kärkiajajilta 12 kilometriä ennen maalia. Demi Vollering sijoittui kolmanneksi..

### Naisten tulokset

### Osallistuneet joukkueet

## Lähteet
Berg (liivinmaalainen aatelissuku)

**Berg** on liivinmaalainen aatelissuku.

Kenraalikuvernööri Fredrik Wilhelm Rembert von Berg, joka oli keskiaikaisen liivinmaalaisen aatelissuvun jäsen, korotettiin 7.9.1856 kreivilliseen arvoon. Hänet introdusoitiin, yhdessä hänen adoptoitujen veljenpoikiensa kanssa, Suomen Ritarihuoneeseen 8.10.1857 kreivillisenä sukuna numero 11.

## Katso myös
*Villikkalan kartano
*Moision kartano
*Maria Berg

## Lähteet

## Kirjallisuutta
*Tor Carpelan: *Ättartavlor för de på Finlands Riddarhus inskrivna ätterna.* Helsingfors 1937-1942.
Baena

**Baena** on muun muassa seuraavien henkilöiden sukunimi:

* Álex Baena (s. 2001), espanjalainen jalkapalloilija
* Carlos Baena (s. 1974), espanjalainen animaattori
* Jeff Baena (1977–2025), yhdysvaltalainen elokuvaohjaaja, -käsikirjoittaja ja -tuottaja
* Raúl Baena (s. 1989), espanjalainen jalkapalloilija
Stockmann (suku)

**Stockmann** on suomensaksalainen suku, joka on tullut maahan Saksasta 1800-luvun puolivälissä. Georg Franz Stockmann (1825–1906) syntyi Saksassa Lyypekin lähellä ja tuli Suomeen alkuaan Nuutajärven lasitehtaan palvelukseen 1852. Hänen Helsinkiin perustamastaan liikkeestä on lähtöisin Stockmannin tavarataloketju.

## Suvun tunnettuja jäseniä

* G. F. Stockmann (1825–1906), saksalaissyntyinen liikemies, Stockmannin tavaratalon perustaja
** Karl Stockmann (1865–1938), Stockmannin johtaja ja kauppaneuvos, G. F. Stockmannin poika
*** Sten Stockmann (1902–1975), Stockmannin johtaja ja kauppaneuvos, Karl Stockmannin poika
** Wilhelm Stockmann (1868–1932), suomalainen lääkäri, G. F. Stockmannin poika
** Frans Stockmann (1872–1920), Stockmannin johtaja ja pääkonsuli, G. F. Stockmannin poika
*** Edward Stockmann (1909–1990), Stockmannin johtaja ja kauppaneuvos, Frans Stockmannin poika

## Lähteet
Riikka Heino

**Riikka Heino** (s. lokakuu 1964) on tuottaja, joka on työskennellyt MTV3:ssa vuosina 1997–2004 ja vuosina 2004-2025 Ylellä.

Heino on toiminut tuottajana, ohjaajana ja käsikirjoittajana ohjelmassa "Suomalainen tangon taika" sekä tuottajana Pepe Willbergin, Mikko Alatalon ja Pave Maijasen elämästä kertovista tuotannoissa  . Hän on ohjannut ohjelmia "Aira Samulinin Elämäntanssi" ja  "Tekijänä Elastinen", ja tuottanut Jorma Uotisen Porista Pariisiin. Lisäksi hän on ollut Yle-tuottajana indie-tuotannoissa, kuten Sohvaperunat, SuomiLOVE . 

Heinon konserttituotantoja ovat olleet mm. "Danny-viihdemaratonin loppusuora" ja "Anna laulu lahjaksi".

Riikka Heino on naimissa muusikko Jari Heinon kanssa.

## Lähteet
Lodge

**Lodge** on muun muassa seuraavien henkilöiden sukunimi:

* David Lodge (1935–2025), englantilainen kirjallisuustutkija ja kirjailija
* David Lodge (s. 1957), yhdysvaltalainen ääninäyttelijä
* Henry Cabot Lodge (1850–1924), yhdysvaltalainen historioitsija, republikaanipoliitikko ja senaattori
* John Lodge (1943–2025), brittiläinen muusikko
* Oliver Lodge (1851–1940), englantilainen fyysikko
Jalen McMillan

**Jalen McMillan** (s. 7. joulukuuta 2001 Fresno, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McMillan edustaa NFL-joukkue Tampa Bay Buccaneersia.

Ennen NFL-uraansa hän pelasi Washingtonin yliopiston joukkueessa. Buccaneers varasi hänet kolmannella kierroksella 92. varausvuorolla . Toukokuussa 2024 McMillan teki Buccaneersin kanssa nelivuotisen ja yhteensä 5,6 miljoonan dollarin arvoisen tulokassopimuksen. McMillan on pelannut 13 NFL:n runkosarjan ottelua. Näissä otteluissa hänellä on 37 kiinniottoa. Näillä kiinniotoilla hän on edennyt 461 jaardia ja tehnyt kahdeksan touchdownia. Tilastot päivitetty kauden 2024 runkosarjan päättymisen jälkeen.

## Lähteet
Von Hauff

**von Hauff** on Suomen aateliin kuuluva saksalainen suku Schwabenista. Suku on tunnettu 1500-luvun puolestavälistä. Se sai hesseniläisen vapaaherrallisen arvon 8.11.1853. Tukkukauppias ja Saksin Pietarin pääkonsuli, vapaaherra Ludwig von Hauff naturalisoitiin 9.2.1859 ja introdusoitiin Suomen Ritarihuoneeseen 22.9.1859 vapaaherrallisena sukuna numero 42. Suomessa ei ole asunut yhtään suvun jäsentä.

## Lähteet

## Kirjallisuutta
*Tor Carpelan: *Ättartavlor för de på Finlands Riddarhus inskrivna ätterna.* Helsingfors 1937-1942.

## Aiheesta muualla
*von Hauff, vapaaherrallinen suku Europeana heraldica, Kansallisarkisto
*von Hauff -suvun vaakuna *leo-bw.de*
Lempiönjärvi

**Lempiönjärvi** on melko pieni järvi Söörmarkun kylässä nykyään Poriin kuuluvassa Noormarkussa. Järvi kuuluu Kellahdenjoen vesistöön. Järvi sijaitsee valtatie 23:n läheisyydessä ja saa vetensä Kartanonjärvestä eli Kyläjärvestä, läheisestä maastosta sekä järven rantaviivan vieressä olevalta vesijättömaalta. Lempiönjärvi laskee vetensä ojaa pitkin valtatie 23:n ali ja Palstakallion asuinalueen läpi. Laskuoja yhtyy Söörmarkun- eli Kellahdenjokeen Tyykilässä. Järven korkeus on 27 mpy, rantaviivan pituus 0,8&nbsp;km  ja pinta-ala noin kaksi hehtaaria . 
## Lähteet
Järviseudun Pallokerho

**Järviseudun Pallokerho (JPK)** on Alajärveläinen jääkiekkojoukkue, joka pelaa Jääkiekon II-divisioonaa. Järviseudun Pallokerho on perustettu Alajärven Ankkureiden ja Vimpelin Vedon jääkiekkomiesten toimesta vuonna 1996.

## Lähteet
Yhdysvaltain perustuslain 22. lisäys

**Yhdysvaltain perustuslain 22. lisäys** ( tai *Amendment XXII*) on Yhdysvaltain perustuslain lisäys, jonka mukaan henkilö voidaan valita presidentiksi kaksi kertaa, tai yhden kerran, jos on palvellut yli kaksi vuotta alun perin jonkun toisen presidentiksi valitun toimikaudesta. Se hyväksyttiin kongressissa 21. maaliskuuta 1947 ja ratifioitiin 27. helmikuuta 1951.

## Teksti

Suomennettuna:

## Mahdollinen aukko

22. lisäys ei välttämättä estä kahta kautta pidempää presidenttiyttä, koska kaksi kautta presidenttinä toiminut voi joidenkin tulkintojen mukaan olla ehdolla varapresidentiksi. Vuonna 1804 ratifioidussa perustuslain 12. lisäyksessä tosin sanotaan, että presidentiksi kelpaamaton henkilö on myös varapresidentiksi kelpaamaton. 22. lisäys ei kuitenkaan ota kantaa siihen onko kaksi kautta presidenttinä ollut henkilö presidentiksi kelpaamaton, vaan siinä mainitaan ainoastaan, ettei tämä voi pyrkiä kolmannelle kaudelle. Tämän takia kaksi kautta presidenttinä toiminut voisi mahdollisesti ensin toimia varapresidenttinä ja ottaa uudelleen presidentin aseman, kun aiempi presidentti poistuu virasta. Tällaista tilannetta ei ole koskaan tapahtunut.

## Keskustelu kumoamisesta

Edustajainhuoneen republikaanijäsen Guy Vander Jagt esitti vuonna 1986, että 22. lisäys pitäisi kumota, jotta Ronald Reagan voisi pyrkiä kolmannelle kaudelle presidenttinä. Reagan ei itse ollut kiinnostunut pyrkimään kolmannelle kaudelle, mutta kannatti sitä, että 22. lisäys kumottaisiin joskus hänen presidenttiytensä jälkeen. Demokraattiedustaja Tony Coelho vitsaili Vander Jagtin ehdotuksesta, että republikaanit aikoivat palauttaa sen avulla Richard Nixonin presidentiksi. Vander Jagtin ehdotus haudattiin Iran-Contra-skandaalin paljastuttua.

Reaganin kanssa samanlaisia mielipiteitä 22. lisäyksestä esitti myöhemmin presidentti Bill Clinton 1990-luvulla. Clintonin mukaan lisäyksen pitäisi rajoittaa vain peräkkäisten kausien määrää.

Republikaaniedustaja Andy Ogles esitteli vuonna 2025 ehdotuksen perustuslain muuttamiseksi. Sen perusteella istuva presidentti Donald Trump voisi pyrkiä kolmannelle kaudelle, mutta sama oikeus ei koskisi aiempia kaksi kautta presidenttinä toimineita. Oglesin ehdotus ei todennäköisesti toteudu. Se vaatisi kahden kolmasosan enemmistön senaatissa ja edustajainhuoneessa, minkä lisäksi 38 osavaltion olisi ratifioitava se. Aiemmin maaliskuussa 2024 *[[The American Conservative]]* -lehti kannatti ehdotusta, jonka mukaan Trumpin pitäisi saada pyrkiä kolmannelle kaudelle.

## Lähteet
Myllyjoki

**Myllyjoki** voi tarkoittaa ainakin seuraavia:

* Myllyjoki, joki Jyväskylän Vesangassa
* Myllyjoki, joki Muuramen ja Jyväskylän rajalla
* Myllyjoki, joki Tammelassa.

## Katso myös
*Myllyoja
*Myllypuro
Stam

**Stam** on muun muassa seuraavien henkilöiden sukunimi:

* Henni-Liisa Stam (s. 1988), suomalainen ääninäyttelijä ja näyttelijä
* Jaap Stam (s. 1972), alankomaalainen jalkapalloilija ja jalkapallovalmentaja
* Jessica Stam (s. 1986), kanadalainen huippumalli
* Lauren Stam (s. 1994), alankomaalainen maahockeypelaaja ja olympiavoittaja